Efter nattens sammenbrud i overenskomstforhandlingerne for de kommunalt ansatte, så varmer lærerene op under strejkekassen.

Cecilie Hauge Rodell er lærer på Mariager Skole. Hun er klar til at gå hjem, hvis ikke der kommer op mod 15 procent mere i lønningsposen over de næste tre år. - I årevis har vi forsøgt med dialog for at få flere penge. Dialogen er belønnet med flere opgaver og mere arbejde. Nu skal der mange flere penge til. Vi skal sætte hårdt mod hårdt, hvis ikke arbejdsgiverne vil give nok, siger Cecilie Hauge Rodell. Hun har været lærer i 7 år. I starten var hun entusiastisk og gjorde måske mere end nødvendigt. Hun opfattede sit arbejde, som et kald, men de dage er talte. - Vores engagement er ikke blevet belønnet, når det kom frivilligt, så nu må kommunerne til lommerne, siger Cecilie Hauge Rodell. I samme periode er der kommet dynger af elevplaner og undervisningstiden mindre, så gnisten er forsvundet. - Det er ikke længere lysten der driver værket.Nu skal vi belønnes for de mange ekstra opgaver og vores engagement, siger Cecilie Hauge Rodell.